พระราชบัญญัติยกเว้นค่าธรรมเนียมบางประเภทให้แก่ทหารผ่านศึกนอกประจำการและครอบครัวทหารผ่านศึกซึ่งเสียชีวิตจากการปฏิบัติหน้าที่ พ.ศ. 2535พระราชบัญญัติ ยกเว้นค่าธรรมเนียมบางประเภท ให้แก่ทหารผ่านศึกนอกประจำการและครอบครัวทหารผ่านศึกซึ่งเสียชีวิต จากการปฏิบัติหน้าที่ พ.ศ. ๒๕๓๕ภูมิพลอดุลยเดช ป.ร. ให้ไว้ ณ วันที่ ๓๑ มีนาคม พ.ศ. ๒๕๓๕ เป็นปีที่ ๔๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรยกเว้นค่าธรรมเนียมบางประเภทให้แก่ทหารผ่านศึกนอกประจำการและครอบครัวทหารผ่านศึกซึ่งเสียชีวิตจากการปฏิบัติหน้าที่ จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติยกเว้นค่าธรรมเนียมบางประเภทให้แก่ทหารผ่านศึกนอกประจำการและครอบครัวทหารผ่านศึกซึ่งเสียชีวิตจากการปฏิบัติหน้าที่ พ.ศ. ๒๕๓๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ในพระราชบัญญัตินี้ "ทหารผ่านศึก" หมายความว่า (๑) ทหารหรือบุคคลซึ่งมีตำแหน่งหน้าที่ในราชการทหารหรือบุคคลซึ่งทำหน้าที่ทหารตามที่กระทรวงกลาโหมกำหนด และได้กระทำหน้าที่นั้นในการสงคราม หรือในการรบไม่ว่าภายในหรือภายนอกราชอาณาจักร หรือในการปราบปรามการจลาจล (๒)มาตรา 3 ทหารหรือบุคคลซึ่งทำการป้องกันหรือปราบปรามการกระทำอันเป็นภัยต่อความมั่นคงหรือความปลอดภัยแห่งราชอาณาจักร ไม่ว่าภายในหรือภายนอกราชอาณาจักรตามที่กระทรวงกลาโหมหรือสำนักนายกรัฐมนตรีกำหนด "ทหารผ่านศึกนอกประจำการ" หมายความว่า ทหารผ่านศึกซึ่งมิได้กำลังรับราชการมาตรา 3 และให้หมายความรวมถึงทหารผ่านศึกซึ่งเป็นข้าราชการการเมือง ข้าราชการวิสามัญ หรือลูกจ้าง "ครอบครัวทหารผ่านศึก" หมายความว่า บิดา มารดา สามี ภริยา และบุตรของทหารผ่านศึกมาตรา 4 มาตรา ๔ ทหารผ่านศึกนอกประจำการซึ่งจะมีสิทธิได้รับยกเว้นค่าธรรมเนียมตามพระราชบัญญัตินี้ได้แก่ทหารผ่านศึกนอกประจำการซึ่งพิการและมีคุณสมบัติอย่างใดอย่างหนึ่ง ดังต่อไปนี้ (๑) ได้รับพระราชทานเครื่องราชอิสริยาภรณ์อันมีศักดิ์รามาธิบดีด้วยความกล้าหาญ เหรียญกล้าหาญ หรือเหรียญดุษฎีมาลาเข็มกล้าหาญ (๒)มาตรา 4 ปฏิบัติหน้าที่ในการสงคราม การรบ หรือการป้องกันหรือปราบปรามการกระทำอันเป็นภัยต่อความมั่นคงหรือความปลอดภัยแห่งราชอาณาจักร ไม่ว่าภายในหรือภายนอกราชอาณาจักร หรือในการปราบปรามการจลาจล ตามที่กระทรวงกลาโหมหรือสำนักนายกรัฐมนตรีกำหนด จนถึงพิการทุพพลภาพ หรือพิการจนเป็นอุปสรรคสำคัญในการประกอบอาชีพมาตรา 5 มาตรา ๕ ทหารผ่านศึกนอกประจำการตามมาตรา ๔ และครอบครัวทหารผ่านศึกซึ่งเสียชีวิตจากการปฏิบัติหน้าที่ ให้มีสิทธิได้รับยกเว้นค่าธรรมเนียมตามกฎหมายที่ระบุในบัญชีท้ายพระราชบัญญัตินี้ การยกเว้นค่าธรรมเนียมตามวรรคหนึ่งมาตรา 5 ให้ยกเว้นเฉพาะค่าธรรมเนียมเท่านั้นไม่รวมถึงการที่ต้องปฏิบัติการอย่างอื่นตามกฎหมายว่าด้วยการนั้น ๆมาตรา 6 มาตรา ๖ ทหารผ่านศึกนอกประจำการซึ่งมีสิทธิได้รับยกเว้นค่าธรรมเนียมตามมาตรา ๕ ให้มีสิทธิดังกล่าวตลอดเวลาที่มีชีวิตอยู่ และให้หมดสิทธินั้นในกรณีที่ผู้นั้นกลับเข้ารับราชการมาตรา 7 มาตรา ๗ ครอบครัวทหารผ่านศึกซึ่งเสียชีวิตจากการปฏิบัติหน้าที่ซึ่งมีสิทธิได้รับยกเว้นค่าธรรมเนียมตามมาตรา ๕ ให้มีสิทธิดังกล่าวตลอดเวลาที่มีชีวิตอยู่ แต่ในกรณีที่ผู้มีสิทธิดังกล่าวเป็นสามีหรือภริยาของทหารผ่านศึกซึ่งเสียชีวิตจากการปฏิบัติหน้าที่ให้หมดสิทธินั้น ถ้าผู้นั้นทำการสมรสใหม่มาตรา 8 มาตรา ๘ ในการขอยกเว้นค่าธรรมเนียมตามมาตรา ๕ ให้ผู้ขอแสดงบัตรประจำตัวทหารผ่านศึก หรือบัตรประจำตัวครอบครัวทหารผ่านศึกซึ่งเสียชีวิตจากการปฏิบัติหน้าที่ที่องค์การสงเคราะห์ทหารผ่านศึกออกให้ แล้วแต่กรณี ต่อพนักงานเจ้าหน้าที่หรือเจ้าพนักงานซึ่งปฏิบัติการตามกฎหมายว่าด้วยการนั้น ๆมาตรา 8 บัตรประจำตัวตามวรรคหนึ่งให้เป็นไปตามแบบที่รัฐมนตรีกำหนดโดยประกาศในราชกิจจานุเบกษามาตรา 9 มาตรา ๙ ผู้ใดขอยกเว้นค่าธรรมเนียมตามพระราชบัญญัตินี้โดยไม่มีสิทธิได้รับยกเว้น ต้องระวางโทษจำคุกไม่เกินหนึ่งเดือน หรือปรับไม่เกินสองพันบาท หรือทั้งจำทั้งปรับมาตรา 10 มาตรา ๑๐ ให้รัฐมนตรีว่าการกระทรวงกลาโหมและรัฐมนตรีว่าการกระทรวงอื่นซึ่งรักษาการตามกฎหมายว่าด้วยการนั้น ๆ ตามที่ระบุในบัญชีท้ายพระราชบัญญัตินี้ รักษาการตามพระราชบัญญัตินี้ผู้รับสนองพระบรมราชโองการ อานันท์ ปันยารชุน นายกรัฐมนตรีบัญชีท้ายพระราชบัญญัติ ลำดับ ค่าธรรมเนียม การยกเว้น ๑ ตามกฎหมายว่าด้วยระเบียบข้าราชการประเภทต่าง ๆ หรือตามกฎหมาย กฎ ระเบียบ หรือข้อบังคับของราชการส่วนท้องถิ่น หรือของรัฐวิสาหกิจตามกฎหมายว่าด้วยวิธีการงบประมาณ ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการหรือเข้าทำงาน ๒ตามกฎหมายว่าด้วยการเดินเรือในน่านน้ำไทย ยกเว้นให้เฉพาะค่าธรรมเนียมสำหรับการสอบความรู้ผู้ควบคุมเรือและผู้ควบคุมเครื่องจักรเรือทุกชั้น ๓ ตามกฎหมายว่าด้วยการเดินอากาศ ยกเว้นให้เฉพาะค่าธรรมเนียมใบอนุญาตผู้ประจำหน้าที่ ๔ ตามกฎหมายว่าด้วยรถยนต์ ยกเว้นให้เฉพาะค่าธรรมเนียมใบอนุญาตขับรถทุกชนิด ๕ตามกฎหมายว่าด้วยการขนส่งทางบก ยกเว้นให้เฉพาะค่าธรรมเนียมใบอนุญาตผู้ขับ และใบอนุญาตนายตรวจ ๖ ตามประมวลกฎหมายแพ่งและพาณิชย์ ยกเว้นให้เฉพาะค่าธรรมเนียมเกี่ยวกับการทำพินัยกรรมทั้งหมด เว้นแต่ที่ทำนอกที่ว่าการอำเภอ ๗ ตามกฎหมายว่าด้วยล้อเลื่อน ยกเว้นให้เฉพาะค่าธรรมเนียม ดังนี้ (๑) ใบอนุญาตขับขี่รถจักรยาน๒ ล้อ (๒) ใบอนุญาตขับขี่ล้อเลื่อนอื่นนอกจากเกวียน ๘ ตามกฎหมายว่าด้วยสัตว์พาหนะ ยกเว้นให้เฉพาะค่าธรรมเนียม ดังนี้ (๑) ค่าจดทะเบียนทำตั๋วรูปพรรณโค กระบือ ไม่เกิน ๔ ตัว (๒) ค่าสลักหลังตั๋วรูปพรรณโอนกรรมสิทธิ์ หรือการจำนอง (๓) ค่ารับขึ้นทะเบียนการย้าย (๔) ค่าแก้ตำหนิในตั๋วรูปพรรณ ทั้งนี้จะได้รับยกเว้นเฉพาะในท้องที่อำเภอที่ผู้ได้รับยกเว้นมีภูมิลำเนาอยู่ ๙ ตามกฎหมายว่าด้วยการชลประทานหลวง ยกเว้นให้เฉพาะค่าบำรุงทางน้ำชลประทานสำหรับเรือขนาดกว้างไม่เกิน ๒ เมตร ที่มิใช่เรือยนต์ หรือเรือกลไฟ ทั้งนี้ จะได้รับยกเว้นเฉพาะเรือซึ่งเป็นของตนเองและนำผ่านเอง ๑๐ ตามกฎหมายว่าด้วยอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน ยกเว้นให้เฉพาะค่าธรรมเนียม ดังนี้ (๑) ใบอนุญาตให้มีและใช้อาวุธปืน (๒) ใบอนุญาตให้สั่งหรือนำเข้าซึ่งอาวุธปืน (๓) ใบอนุญาตให้ซื้ออาวุธปืน ทั้งนี้ จะได้รับยกเว้นเฉพาะอาวุธปืน ๑ กระบอก ๑๑ ตามกฎหมายว่าด้วยโรงเรียนเอกชนยกเว้นให้เฉพาะค่าธรรมเนียม ดังนี้ (๑) ใบอนุญาตให้จัดตั้งโรงเรียน ยกเว้นให้เพียงครั้งเดียว (๒) ใบอนุญาตให้เป็นผู้จัดการ (๓) ใบอนุญาตให้เป็นครูใหญ่ (๔) ใบอนุญาตให้เป็นครู (๕) หนังสืออนุญาตอื่น ๑๒ ตามกฎหมายว่าด้วยการกำหนดอัตราค่าธรรมเนียมอำเภอ ยกเว้นให้เฉพาะค่าธรรมเนียม ดังนี้ (๑) ค่าธรรมเนียมตราสิน(ไม่ใช่คดีอาญา) (ก) ค่าทำตราสิน (ข) ค่าคัดสำเนาตราสิน (๒) ค่าธรรมเนียมชันสูตร (ไม่ใช่คดีอาญา) (ก) ค่าทำชันสูตร (ข) ค่าคัดสำเนาชันสูตร (๓) ค่าธรรมเนียมอายัดทรัพย์ (ไม่ใช่คดีอาญา) (ก) ค่าอายัดทรัพย์ (ข) ค่าคัดสำเนาอายัดทรัพย์ ๑๓ ตามกฎหมายว่าด้วยชื่อบุคคล ยกเว้นให้เพียงครั้งเดียวเฉพาะค่าธรรมเนียมดังต่อไปนี้ (๑) หนังสือสำคัญแสดงการเปลี่ยนชื่อตัวหรือชื่อรอง (๒) หนังสือสำหรับแสดงการรับจดทะเบียนตั้งหรือเปลี่ยนชื่อสกุลหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ทหารผ่านศึกนอกประจำการซึ่งเคยปฏิบัติหน้าที่ในการสงคราม การรบ การปราบปรามการจลาจล หรือการป้องกันหรือปราบปรามการกระทำอันเป็นภัยต่อความมั่นคงหรือความปลอดภัยแห่งราชอาณาจักรไม่ว่าภายในหรือภายนอกราชอาณาจักรนับได้ว่าเป็นบุคคลซึ่งทำคุณประโยชน์ให้แก่ประเทศชาติเป็นอย่างมาก สมควรให้ทหารผ่านศึกนอกประจำการซึ่งพิการและครอบครัวทหารผ่านศึกซึ่งเสียชีวิตจากการปฏิบัติหน้าที่ ได้รับยกเว้นค่าธรรมเนียมบางประเภทเช่นเดียวกับผู้ได้รับพระราชทานเหรียญชัยสมรภูมิจึงจำเป็นต้องตราพระราชบัญญัตินี้